هنرى التامن ملك انجلترا

هنرى التامن (Henry VIII) (جرينيتش 1491 - ويستمنستر 1547 م) كان ملك انجلترا (1509-1547 م) و آيرلندا (1541-1547 م). كان ابن الملك هنرى السابع ومراته الملكة اليزابيث يورك. كان العاهل التانى من اسرة تيودر اللى ليها اصول ويلزية.

 الانفصال عن روما 
هو معروف بجوازاته الستة و مجهوده لإلغاء جوازته الأولانية (من كاثرين اراجون). خلافه مع البابا كليمنت السابع حول الإلغاء ده أقنع هنرى بتشجيع التعديل البروتيستانتى الإنجليزي، وفصل كنيسة انجلترا عن السلطة البابوية و كنيسة الروم الكاتوليك.

 الحروب 
خاض حروب كتيرة خصوصا مع فرانسوا الاول ملك فرنسا، و الإمبراطور الرومانى المقدس كارلوس الخامس، و جيمس الخامس ملك اسكتلندا.

 وزراه 
توماس وولسى و توماس مور و توماس كرومويل و توماس كرانمر كانو كلهم وزرا فى إدارته.

 الخلفا 
خلف بنتين وابن واحد. لما هنرى مات، ابنه من جوازته التالتة  بقى الملك ادوارد الساتت بس مات شاب بدون اولاد. بعدين بنته الكبيرة من جوازته الاولانية مع كاثرين اراجون بقت مارى الاولانيه ملكة انجلترا بس هيا كمان ماتت بدون اولاد. فى النهاية بنته الصغيرة من جوازته التانية مع ان بولين (اللى هنرى أمر بإعدامها بتهمة الخيانة) بقت اليزابيث الاولى ملكة انجلترا وآخر عاهل من اسرة تيودر.

 مصادر 

تصنيف:مواليد 1491
تصنيف:وفيات 1547
تصنيف:ملوك انجلترا